ΣΤA ΠΡΟΗΓΟΥΜΕΝΑ
-Χαρούμενη; -Πολύ.
-Αγχωμένη; -Μια ζωή το περίμενα αυτό.
Έχω εσένα.
Έχω καιρό να νιώσω έτσι για κάποια.
Είμαι 38 χρονών παιδί.
Εγώ είμαι…
22.
Προσπαθώ να δεχτώ ότι "η ηλικία είναι απλώς ένας αριθμός".
Δεν ξέρω αν είσαι έτοιμη. Είσαι;
Είμαι 60.
Θεέ μου!
30, 40, 50, 60… Ναι, είναι 33 χρόνια μεγαλύτερός μου.
Ο Χόρχε είναι συνομήλικος των γονιών μου.
Δεν θέλω να αιφνιδιάζομαι για κάτι που έκανες.
Ήρθα εδώ μαζί σου, όχι για να νιώθω μόνη.
Νιώθω ότι δεν σε ελκύω.
-Είμαστε φιλαράκια αυτήν τη στιγμή. -Μάλιστα.
Είναι ο σωστός; Διάλεξα τον σωστό;
-Εντάξει, τέλος οι κουβέντες. -Εντάξει.
Μπορώ να βγάλω το μικρόφωνο;
Αυτή η επικοινωνία δεν βρίσκεται εύκολα.
Και ξέρω ότι δεν θα το ξαναβρώ.
Από αύριο θα έχετε επισκέπτες.
Τους φίλους σας, τις οικογένειές σας.
-Γεια. Η Τερίσα. -Γεια, είμαι η Σάρα.
Δεν βγήκε ποτέ με τόσο μεγαλύτερη.
Ελπίζω να τους πάει καλά, αλλά…
Είναι περίεργο.
Στα 23 σου
είναι πιθανό να βρεθείς με δύο παιδιά;
Ναι.
Αφήνω τους πάντες και όλα αυτά για τα οποία δούλεψα.
Τι σκατά κάνω;
Έχω εξαντληθεί και πνίγομαι.
Νιώθω ότι δεν μπορώ να είμαι εγώ μαζί σου.
Είναι θέμα το να εντάξω μια 22χρονη στη ζωή μου.
Υπάρχει μέλλον μ' εμάς;
Είναι η ώρα της απόφασης.
Δεσμεύεστε να κάνετε το άλμα μαζί;
Ή επιλέγετε έναν άλλο δρόμο, μόνοι;
Μαλακία.
1 ΜΕΡΑ ΩΣ ΤΗΝ ΤΕΛΕΤΗ ΔΕΣΜΕΥΣΗΣ
Τα πήρες όλα από το μπάνιο;
Εγώ θα δω στα άλλα δωμάτια.
-Εσύ κάνε… -Κοστούμια.
-Νομίζω ότι χρειάζεσαι θήκη. -Ναι.
Νιώθω άγχος, αγωνία.
Τελευταία φορά που θα τη δω πριν από την τελετή δέσμευσης.
Ό,τι μπορώ να κάνω το έκανα.
Έχω πολύ άγχος για τον χρόνο που θα περάσω μόνος μου
και για το πού θα οδηγήσει τις σκέψεις μου.
Ένα μέρος μου θέλει να δεσμευτεί απέναντι στη Βανέσα
κι ένα άλλο λέει "Είναι σωστό αυτό;
Είναι αυτά τα σκαμπανεβάσματα υπερβολικά για να τα χειριστούμε;"
Κι ο φόβος μου για τη δέσμευση παραμένει ο φόβος μου για τη δέσμευση.
Έτσι; Οπότε, είναι…
τρομακτική σκέψη.
-Πώς πας; -Σου τα ετοίμασα όλα.
Ευχαριστώ.
-Πώς νιώθεις; -Καλά, εσύ;
Καλά.
-Στενοχωριέμαι. Δεν θέλω να φύγεις. -Το ξέρω. Δεν ξέρω τι να πω.
-Το ξέρω. -Ήταν καλά.
Οι τελευταίες μέρες μαζί σου ήταν καλύτερες απ' όσο θα ονειρευόμουν.
Είσαι από τα πιο υπέροχα κορίτσια που έχω γνωρίσει στη ζωή μου.
-Ευχαριστώ. -Δύσκολο να το εκφράσω με λέξεις.
Αλλά νομίζω ότι ήταν από τα πιο υπέροχα, ωραία πράγματα που έχω ζήσει ποτέ.
Είναι περίεργο να κλείνει αυτό το κεφάλαιο…
Νιώθω ότι χωρίζουμε.
-Μοιάζει με χωρισμό. -Δεν χωρίζουμε!
Δεν ξέρω τι να πω. Κι αν κλάψω;
-Μη. -Να μην κλάψω;
-Όχι. -Εντάξει.
Θα είσαι εντάξει.
-Είσαι υπέροχη. -Ευχαριστώ.
-Εντάξει; -Εντάξει.
Δεν κλαις, ε;
-Όλα καλά; -Ναι.
Στον λόγο σου;
Είμαι εδώ για σένα.
Ναι.
Εντάξει;
Έχω μετατραυματικό στρες, μάλλον.
-Τι; -Δεν ξέρω.
Με το παρελθόν που έχω με τις αποτυχημένες σχέσεις, ξέρεις.
Νιώθω ότι αυτή είναι άλλη μια αποτυχημένη προσπάθεια.
Δεν φταις εσύ. Δεν το προβάλλω πάνω σου.
Καθόλου δεν φταις εσύ. Απλώς…
Έχω ανοιχτεί ξανά στο παρελθόν
και τελικά πληγώθηκα. Και…
Ελπίζω αυτό να μην έχει το ίδιο αποτέλεσμα.
Φοβάμαι.
Ξεκινώντας με τον Λόγκαν,
είχα πολλές επιφυλάξεις, επειδή είχα πληγωθεί πολύ στο παρελθόν.
Υψώνεται, λοιπόν, ένα τείχος. "Θα είμαι καλά".
Κι ίσως να μην είμαι καλά.
Ελπίζω να διάλεξα σωστά αυτήν τη φορά, το σωστό άτομο,
και νιώθω πως είσαι.
Κι ελπίζω κι εσύ να νιώθεις το ίδιο για μένα.
Ναι, το νιώθω.
Είναι τρομακτικό
να μην ανοίγεσαι σε άλλους τόσα χρόνια,
να έρχεσαι κοντά με κάποιον,
και τελικά να γίνεσαι κομμάτια άλλη μια φορά,
μπροστά σε όλο τον κόσμο.
-Τα λέμε σύντομα. -Εντάξει.
Να προσέχεις.
Είναι σπάνιο να βλέπεις γυναίκα με άντρα 20 χρόνια μικρότερο.
Είναι πολύ σπάνιο.
Και λες, έχω ψευδαισθήσεις που πιστεύω ότι θα λειτουργήσει;
Έχω ψευδαισθήσεις που ανοίγω την καρδιά μου;
Είναι στο άνθος της ηλικίας του τώρα, ειλικρινά.
Γιατί να το παρατήσει αυτό για κάποια 20 χρόνια μεγαλύτερη;
Φεύγεις.
Το ξέρω. Θέλω να βεβαιωθώ ότι δεν ξεχνάω τίποτα.
Ξεχνάς εμένα.
Νομίζω ότι τη χρειαζόμαστε λίγη απόσταση. Δεν την είχαμε.
Και τώρα είναι η πρώτη φορά που θα μπορέσω να το κοιτάξω αυτό
απ' έξω, να πάρω ξεκάθαρη απόφαση.
Με τη Λία είχαμε σκαμπανεβάσματα από τότε που μείναμε μαζί.
Αλλά ταυτόχρονα υπήρξαν και πολλές καλές στιγμές στη σχέση.
Ακόμα και στα δύσκολα,
το νοιάξιμο και η αγάπη μας ήταν σταθερά.
Και νομίζω
πως είναι ξεκάθαρο ότι νοιάζομαι πολύ για κείνη.
Οπότε, το θέμα είναι, το καλό υπερτερεί του κακού;
Και φτάνουν οι καλές στιγμές για να συνεχίσουμε σ' αυτήν τη σχέση;
Έλα μια αγκαλιά.
Ευχαριστώ που είσαι εσύ. Ευχαριστώ που μ' έκανες καλύτερο.
Παρακαλώ.
Όχι, σοβαρά.
-Γιατί με κοιτάς έτσι; -Επειδή φεύγεις.
Ούτε να χορέψουμε δεν προλάβαμε.
Ναι.
Έχω πολλά να σκεφτώ…
-Και οι δυο έχουμε πολλά να σκεφτούμε. -Το ξέρω.
Θα μου λείψεις…
Θα μου λείψεις λιγάκι.
Κι εμένα θα μου λείψεις. Δεν ξέρεις πόσο.
Λες;
Τώρα δεν θα μπορείς να κοιμηθείς εξαιτίας μου.
-Μπορεί, δεν ξέρω. -Τι;
-Ίσως και να μπορώ. -Αποκλείεται.
Δώσ' μου ένα φιλί.
Είναι γλυκόπικρα σήμερα.
Εντάξει, τα λέμε.
Τώρα που πλησιάζει η τελετή δέσμευσης, θα είναι δύσκολο.
Ακόμα συζητάμε πώς θα το κάνουμε να λειτουργήσει εδώ,
πόσο μάλλον να δεσμευτούμε.
Ξέρω ότι του αρέσω,
και φεύγουμε πάνω που είμαστε σε πολύ καλή φάση.
Αλλά ναι,
δεν θέλω να το πιέσω. Δεν ξέρω.
Δεν ξέρω τι μας επιφυλάσσει το μέλλον.
Πώς νιώθεις;
-Για ποιο πράγμα; -Που φεύγουμε.
Νιώθω ότι εγώ ήμουν αυτός που φέρνει στην επιφάνεια
κάποια από τα πιο δύσκολα θέματα και…
Δεν ξέρουμε πώς θα επικοινωνούμε μετά απ' αυτό.
Δεν έχουμε βρεθεί έξω από αυτήν τη φούσκα.
Δεν ξέρουμε πώς είναι με μηνύματα και τηλεφωνήματα.
Εγώ δεν έχω ξανακάνει σχέση από απόσταση.
Είναι φυσικό να τα σκέφτομαι αυτά.
Ναι, χαίρομαι που…
το έφερες στην επιφάνεια, επειδή δεν το είχα σκεφτεί καθόλου έτσι.
Νομίζω ότι απλώς είμαι πολύ ρεαλιστής.
-Και ξέρεις… -Ναι. Όχι, καταλαβαίνω.
Ξέρεις ότι αυτό πρέπει να τελειώσει κάποια στιγμή και…
απλώς…
Μακάρι να μπορούσαμε να μείνουμε για πάντα σ' αυτήν τη φούσκα,
αλλά πρέπει να πούμε αντίο.
Το γεγονός ότι την επόμενη φορά που θα δω τον Άντριου
θα είναι στην τελετή δέσμευσης μου προκαλεί κάποιο άγχος, ειλικρινά.
Ξέρω ότι κάνει σενάρια και δεν τον κατηγορώ πολύ,
επειδή είχα κι εγώ τις ίδιες αμφιβολίες.
Απλώς δεν τις εξέφραζα.
Ένα μέρος μου φοβάται
ότι η διαφορά ηλικίας μας θα είναι αξεπέραστη.
Και ναι, φοβάμαι ότι στο τέλος
θ' αποδειχτεί βουνό και για τους δυο μας.
Εντάξει.
Άντε γεια.
-Τα λέμε. -Τα λέμε.
Γεια.
Θεέ μου.
Είναι πανέμορφα.
Θα σε σκέφτομαι κάθε φορά που τα κοιτάζω.
Σκεφτόμουν τον καιρό που θα είμαστε χώρια.
Μ' αρέσει να σε στηρίζω
και μ' αρέσει να είμαι εδώ για σένα όταν…
περνάς δύσκολα.
Οπότε, θα σε σκέφτομαι.
Θα έχω λίγο χρόνο να σκεφτώ και να ηρεμήσω λιγάκι.
Και θα μου λείψεις, αυτό είναι σίγουρο.
Ήρθαμε πολύ κοντά σε πολύ λίγο χρόνο,
και ήταν υπέροχο να ζούμε μαζί.
Αυτό σίγουρα θα μου λείψει.
Αλλά νομίζω ότι ο χρόνος μας χώρια θα μας κάνει καλό,
όσο κι αν μισώ τους αποχαιρετισμούς.
Οπότε, χαίρομαι που έχω αυτά.
Κι εγώ έτσι νιώθω.
Εντάξει.
Ευχαριστώ που είσαι τα πάντα για μένα.
Και…
Μη σου λείψω πάρα πολύ.
Αδύνατο.
Είμαι ερωτευμένος με την Τερίσα.
Έτσι όπως μου επέτρεψε ν' ανοιχτώ και να γίνω ευάλωτος
και να μη φορέσω προσωπείο, κάτι που έκανα στο παρελθόν.
Μόνο η χαρά που μου δίνει όταν ξυπνάω και τη βλέπω,
και νιώθω ότι είμαι σπίτι μου.
Ωραία αίσθηση.
Σ' αγαπώ.
Κι ελπίζω
να τα βρούμε τελικά και να είμαστε και λίγο πιο δυνατοί.
Ναι, είναι μια πιθανότητα.
Αλλά υπάρχει περίπτωση…
-Είναι περίεργο. -Το ξέρω.
…εκείνη απλώς
να κάνει διάφορα σενάρια
και να είναι άλλος άνθρωπος όταν την ξαναδώ.
-Αντίο. -Εντάξει. Αντίο.
Έχω να πάρω μια τεράστια απόφαση.
Δεν αρνούμαι ότι είχαμε γνήσια, αληθινή επικοινωνία από την αρχή.
Ωστόσο,
έχω ακόμα αμφιβολίες.
Είναι τεράστια δέσμευση
να πω ότι αυτό το άτομο, 27 χρόνια μικρότερο,
είναι ο φίλος μου
και θα δεσμευτώ να το προχωρήσω αυτό
και να το φανερώσω στον κόσμο.
Δεν ξέρω αν έχω τη δύναμη να το φτάσω μέχρι τέλους.
-Στο ταξίδι που κάναμε. -Στο ταξίδι.
-Σε μια μεγάλη απόφαση. -Έρχεται μια πολύ μεγάλη απόφαση.
Πώς νιώθεις εσύ;
Εγώ ξέρω πώς νιώθω για σένα.
Ξέρω ότι αυτό δεν τα κάνει πάντα όλα
εντάξει και εύκολα.
Καταλαβαίνω τα πρακτικά θέματα, πού βρίσκεται ο καθένας μας,
τις γεωγραφικές και άλλες δυσκολίες.
Οπότε…
Είναι ώρα να τα λάβουμε όλα αυτά υπόψη.
Ναι.
Όλο αυτόν τον καιρό λέγαμε "Ζούμε σ' ένα παραμύθι,
όλα πάνε τέλεια, δεν έχουμε δυσκολίες",
και ήταν αλήθεια.
Ήταν αλήθεια μέχρι τις τελευταίες μέρες.
Το γεγονός ότι τώρα θα έχουμε χρόνο χώρια
μου δημιουργεί λίγη αβεβαιότητα
για την απόφασή μου.
Έχουν προκύψει πολλές ερωτήσεις που απλώς τις αγνοούσα.
Και τις ανέβαλλα επειδή δεν ήθελα να καταστρέψω κάτι
ή ν' αλλάξει κάτι σε σχέση με πριν.
Άρα, παρ' όλο που…
με μπερδεύει και με τρομάζει,
ξέρω ότι αυτός ο χρόνος χώρια θα ωφελήσει τελικά και τους δυο μας,
επειδή η απόφασή μου θα είναι προσγειωμένη και…
και κατόπιν σκέψης.
Ναι.
Και το σέβομαι αυτό.
Πιστεύω ότι οι ανησυχίες της είναι βάσιμες.
Αλλά αυτό που έκανα τις τελευταίες μέρες
ήταν να εστιάσω πραγματικά στα δικά της συναισθήματα.
Και έβγαλα λίγο τον εαυτό μου απ' έξω.
Τώρα που θα περάσουμε κάποιο χρόνο χωριστά,
θα πρέπει να το σκεφτώ καλά κι από τη δική μου πλευρά.
Πώς θα είναι αυτό;
Επειδή είναι μεγάλη δέσμευση. Μπορεί να το διαχειριστεί;
Τα λέμε.
Μάλλον είμαστε σε διαφορετικά στάδια της ζωής.
Εγώ έχω τους γιους μου. Πώς θα ταιριάξει; Πολλά ερωτηματικά.
Θα ήταν ψέμα να μην πω ότι νιώθω κάποιο άγχος.
ΗΜΕΡΑ ΤΕΛΕΤΗΣ ΔΕΣΜΕΥΣΗΣ
ΤΖΟΝ & ΤΕΡΙΣΑ
Σήμερα, λοιπόν, είναι η τελετή δέσμευσης.
Νιώθω σίγουρος, αλλά δεν ξέρω πώς νιώθει εκείνη.
Αν άφησε να την επηρεάσουν οι σκέψεις ή το άγχος των παιδιών της.
Τη στηρίζω και είμαι εδώ για κείνη,
η οικογένειά μου στηρίζει τη σχέση μας,
αλλά φοβάμαι ότι η Τερίσα δεν το έχει αποδεχτεί,
για πολλούς λόγους που δεν μπορώ να ελέγξω.
Είμαι απόλυτα αφοσιωμένος στην Τερίσα.
Και…
ελπίζω να είναι έτοιμη να κάνει αυτό το άλμα μαζί μου.
Τα αισθήματά μου για τον Τζον γίνονται κάθε μέρα και πιο δυνατά.
Πρέπει να παραδεχτώ ότι τον ερωτεύομαι.
Είναι σχεδόν σαν ψέμα,
αλλά ένα μέρος μου συνεχίζει να έχει αμφιβολίες.
Αυτή η διαφορά ηλικίας είναι τεράστια. Και ναι, φοβάμαι.
Έχω την επιλογή να εγκαταλείψω σήμερα.
Και…
θα εγκατέλειπα πολλά.
Ξέρω ότι θα το μετανιώσω αν δεν τον έχω στη ζωή μου,
αλλά δεν ξέρω αν αυτό θα το αντέξω.
Μήπως πρέπει απλώς
να πάρουμε τον εύκολο δρόμο, να χωρίσουμε
και να γυρίσουμε στη μέχρι τώρα ζωή μας;
Δεν ξέρω αν είμαι έτοιμη γι' αυτό.
Εντάξει.
Περάσαμε πολλές δυσκολίες από την αρχή, και είμαι ευγνώμων γι' αυτό.
Στηρίξαμε ο ένας τον άλλον. Αυτό κάτι λέει.
Ποτέ δεν μπόρεσα να στηρίξω κάποιον. Δεν ήμουν σε θέση.
Δεν ήμουν ανοιχτός να δεχτώ αυτό
και να στηρίξω κάποια όπως έχω στηρίξει εσένα.
Νιώθω τυχερός που καταφέρνω να σου σταθώ.
Το πιστεύω αυτό.
Πιστεύω σ' αυτό που χτίσαμε. Ξέρω τι έχουμε. Είναι το συναίσθημα.
Είναι η γαλήνη που νιώθω αμέσως, κάθε φορά που σε βλέπω.
Που μπορούμε να γελάμε και στις πιο σοβαρές στιγμές,
τις πιο προσωπικές.
Ανυπομονώ να κάνουμε…
το επόμενο βήμα,
και θα βρούμε άκρη στο θέμα της ηλικίας.
Θέλω να πιστέψεις ότι η ηλικία είναι απλώς ένας αριθμός,
αλλά να πιστέψεις και σ' εμένα,
ότι κάθε μέρα θα είμαι εκεί και θα το δουλεύουμε μαζί.
Όταν αποφάσισα να κάνω αυτό το ταξίδι για να βρω κάποιον να μοιραστώ τη ζωή μου,
είπα μέσα μου ότι είμαι έτοιμη.
Όταν σε γνώρισα,
με τράβηξες με το χαμόγελό σου, την ενέργειά σου και τη σταθερότητά σου.
Μ' έκανες να γελάω.
Και μ' έκανες
να νιώθω καλύτερα απ' όσο είχα νιώσει ποτέ.
Αλλά για κάποιον λόγο,
υπήρχε πάντα κάτι που με συγκρατούσε.
Όταν γνώρισες τα παιδιά μου και δεν τους είπα την ηλικία σου,
δεν ήταν επειδή ντρεπόμουν.
Ήταν επειδή φοβόμουν.
Φοβόμουν επειδή, αν το έλεγα, θα ήταν αληθινό.
Φοβόμουν εξαιτίας
όσων μπορεί ν' αντιμετωπίζαμε από τον κόσμο,
ξέροντας ότι ο κόσμος δεν είναι δίκαιος
και κρίνονται αλλιώς οι γυναίκες που βγαίνουν με μικρότερους.
Και μπήκα σε σκέψεις.
Ίσως θα ήταν καλύτερα να το αφήσω πριν γίνει υπερβολικά δύσκολο…
και…
πολύ αληθινό.
Πλάκα κάνεις.
Είναι δύσκολο.
Με τρομάζει πολύ.
Αν αφεθώ…
να γίνω απόλυτα ευάλωτη
μαζί σου
και με τον κόσμο,
είναι το μεγαλύτερο ρίσκο που θα έχω πάρει ποτέ.
Αυτό δεν το περίμενα.
Είναι εντελώς αντίθετο απ' ό,τι νιώθαμε.
Μοιραστήκαμε μερικές υπέροχες στιγμές.
Κι έκανες πολλή υπομονή, είχες μεγάλη κατανόηση.
Αλλά φοβάμαι ότι δεν το αντέχω.
Δεν θέλεις να παλέψεις;
Είμαι μαχήτρια.
Αλλά επίσης προσπαθώ να προστατέψω τον εαυτό μου κι εσένα.
Δεν ξέρω τι να πω.
Έχω ένα γράμμα που σου έγραψαν τα παιδιά μου. Θέλω να το διαβάσω.
Λοιπόν.
"Αγαπητέ Τζον,
χαρήκαμε πολύ που σε γνωρίσαμε και σε είδαμε με τη μαμά μας.
Φαινόταν πολύ ευτυχισμένη,
κι έχουμε καιρό να τη δούμε έτσι".
Μια στιγμή.
"Δεν ξέρουμε ακριβώς τι διαφορά ηλικίας έχετε,
αλλά δεν μας νοιάζει αφού σας είδαμε μαζί.
Θέλουμε να είναι ευτυχισμένη.
Κι εσύ την κάνεις, ξεκάθαρα.
Οπότε, στηρίζουμε τη σχέση σας και ανυπομονούμε για ό,τι ακολουθήσει.
Με αγάπη, Λόρεν, Ρίτσαρντ και Μάικλ".
Θέλω να ξέρω αν το πιστεύεις αυτό. Αν θα δεχτείς την πρόκληση.
Κι αν πιστεύεις κι εμπιστεύεσαι τα παιδιά σου, ότι σε στηρίζουν.
Θέλω να ξυπνάς κάθε πρωί
και να βλέπεις και να πιστεύεις
ότι τα παιδιά σου το στηρίζουν.
Και τότε, για ό,τι έρθει μετά, μπορούμε
ξέρεις, να δώσουμε μάχη…
αλλά εξαρτάται από σένα.
Το έλεγα από την αρχή. Εσύ θ' αποφασίσεις
αν πιστεύεις σ' αυτό.
Νιώθω πολύ πιο σίγουρη
και χαίρομαι τώρα που ξέρω ότι σου το έγραψαν αυτό.
Δεν είχα ιδέα τι έλεγε.
Οπότε, δεν θέλω να εγκαταλείψω.
Θέλω να προχωρήσω, να φτάσω κάπου μαζί σου.
Και δεν ξέρω ακριβώς τι θα είναι αυτό ή πώς θα είναι,
αλλά νομίζω ότι μαζί μπορούμε να βρούμε τον δρόμο.
Κι αν μπορέσεις να στηρίξεις
εμένα και το τρελό άγχος μου…
μπορούμε να το κάνουμε κάτι πολύ ξεχωριστό.
Έτσι λέω κι εγώ.
Και κάποια στιγμή θα μπορέσω
να το φωνάξω από την κορυφή του βουνού.
Όμως,
τώρα, απλώς
θα σου υποσχεθώ
και θα δεσμευτώ
ότι θα συνεχίσουμε να κάνουμε αυτήν τη σχέση κάτι αληθινό
και πολύ σπουδαίο.
Δέχομαι.
Γελάσαμε.
Ανυπομονώ για ό,τι έρθει.
Και είμαι ευγνώμων γι' αυτήν την εμπειρία,
και θέλω να συνεχίσω να σ' ερωτεύομαι.
Κι εγώ.
Σ' αγαπώ.
Κι εγώ σ' αγαπώ.
Σ' αγαπώ πολύ για να σ' αφήσω.
-Ωραία, επειδή δεν χρειάζεται. -Καλή απάντηση.
ΝΤΕΡΙΚ & ΦΑΪΦΕΡ
Νιώθω λίγο αγχωμένη.
Έχω εμπιστοσύνη στον Ντέρικ, όπως και στη σχέση μας.
Αλλά ακόμα φοβάμαι διάφορα σχετικά με το προσωπικό μου μέλλον.
Θέλω να πω, είμαι 23.
Ποτέ δεν φαντάστηκα να μετακομίζω στην άλλη άκρη της χώρας.
Να μετακομίζω για έναν άντρα που έχει παιδιά.
Και νομίζω ότι ο φόβος οφείλεται στο γεγονός ότι δεν έχω εμπειρία
από μια τέτοιου είδους σχέση ή από το να είμαι με κάποιον με παιδιά.
Είναι μεγάλη απόφαση.
Ουσιαστικά, είτε φεύγω χωρίς τον Ντέρικ
και γυρίζω στη ζωή μου στο Σιάτλ ή φεύγω με τον Ντέρικ
και έχω κάτι εντελώς διαφορετικό απ' ό,τι θα φανταζόμουν ποτέ.
Έχω δίλημμα. Να τα ρισκάρω όλα
και ν' αλλάξω όλα όσα ξέρω για έναν άντρα και μια σχέση;
Ή να πάρω τη δύσκολη απόφαση να το λήξω;
Ούτε σε ένα εκατομμύριο χρόνια δεν θα σκεφτόμουν
ότι θα μπω σ' αυτήν την εμπειρία και θα βρω μια τόσο αληθινή,
γνήσια, αυθεντική επικοινωνία.
Νιώθω σαν να παντρεύομαι. Ειλικρινά, είναι πολλά τα θέματα.
Υπάρχει ολόκληρη αλλαγή ζωής που πρέπει να σκεφτεί.
Στην τελευταία συζήτηση που κάναμε,
είχε σίγουρα ερωτηματικά, κι έχει άγχος.
Φοβάται, εγκαταλείπει τη ζωή της, πιθανόν αλλάζει καριέρα.
Ξέρω, είναι πολλά.
Θέλω να δείξω συμπόνια και ενσυναίσθηση,
αλλά τη θέλω στο Ντάλας μαζί μου, όμως δεν ξέρω
αν η σχέση μας σ' αυτήν τη φάση
είναι αρκετά δυνατή ώστε να κάνει αυτήν την αλλαγή.
Γεια.
-Είσαι πανέμορφη. -Ευχαριστώ.
Από την πρώτη μέρα, δεν ήξερα ακριβώς γιατί,
αλλά ήξερα ότι ένιωθα πολύ άνετα μαζί σου.
Ένιωθα χαλαρά, ήρεμα, από μια και μόνη σύντομη συζήτηση.
Ειλικρινά, εκείνη τη στιγμή κατάλαβα βαθιά μέσα μου
ότι δεν ήθελα καν να εξερευνήσω άλλες επιλογές στο καταφύγιο.
Και συνεχίσαμε, μείναμε μαζί.
Και ξέρεις, υπήρξε και κάποιο άγχος.
Δεν είναι εύκολη η σκέψη να μείνω με κάποια που μόλις γνώρισα.
Μέσα απ' αυτήν τη διαδικασία μου φάνηκε υπέροχο, αλλά έκανα λάθος.
Ήταν πολύ καλύτερο απ' ό,τι θα φανταζόμουν ποτέ.
Για μένα λοιπόν, το ταξίδι,
όλα τα γέλια, οι καλές στιγμές,
οι προκλήσεις, οι δύσκολες συζητήσεις, ήταν εξίσου σημαντικά.
Νιώθω ότι ωριμάσαμε σε κάθε σημείο του δρόμου.
Από την πρώτη μέρα, ήξερα ότι ήσουν ξεχωριστός.
Παρά τα 20 χρόνια που έχουμε διαφορά,
είμαι σίγουρη ότι η μεγαλύτερη ευλογία μου ήταν που σε γνώρισα.
Πάντα σκεφτόμουν και ονειρευόμουν τον άντρα με τον οποίο θα κατέληγα,
αλλά εσύ είσαι πολύ καλύτερος
από
οποιονδήποτε θα φανταζόμουν.
Και τώρα δεν φαντάζομαι
ένα μέλλον χωρίς εσένα μέσα του.
Πίστεψα στον χαρακτήρα σου από το πρώτο μας ραντεβού.
Αλλά αφού μείναμε μαζί,
βεβαιώθηκα ότι είσαι από τους καλύτερους που γνώρισα ποτέ.
Ήταν τιμή μου που μοιράστηκα αυτό το ταξίδι μαζί σου.
Κι όσο πιο κοντά ερχόμαστε,
τόσο καλύτερα γνωρίζω και βλέπω πόσο υπέροχος άντρας είσαι.
Ντέρικ, είσαι εκπληκτικό άτομο.
Καμιά φορά μου φαίνεται σαν ψέμα,
αλλά έτσι είσαι στ' αλήθεια.
Και νιώθω πως είμαι το πιο τυχερό κορίτσι στον κόσμο
που σε βρήκα εδώ.
Πολλοί περνούν ολόκληρη ζωή ψάχνοντας γι' αυτό που βρήκαμε εδώ.
Αν φύγω από δω χωρίς εσένα,
μπορεί να το μετανιώνω για όλη μου τη ζωή.
Αλλά αν μείνουμε μαζί,
η ζωή μου θα είναι εντελώς διαφορετική
απ' ό,τι περίμενα.
Θα θυσιάσω ολόκληρη τη ζωή μου στο Σιάτλ.
Τους φίλους μου, τη στήριξή μου
κι όλα όσα έχτισα τα τελευταία τέσσερα χρόνια.
Όμως,
σήμερα,
αφήνω στην άκρη ό,τι δεν ξέρω και εμπιστεύομαι την καρδιά μου.
Οπότε,
δεσμεύομαι 100% να μετακομίσω στο Ντάλας
και ν' αρχίσουμε το ταξίδι μας μαζί,
έξω απ' όλο αυτό.
Ναι, ήταν δύσκολο.
Αλλά υπόσχομαι ότι πάντα θα τα δίνω όλα.
Πάντα θα προσπαθώ.
Πάντα θα σε προστατεύω, κι εσένα και την καρδιά σου.
Φάιφερ, αλήθεια σ' αγαπώ.
Κι αυτό είναι το δώρο μου.
Το κλειδί του σπιτιού μας, που μέχρι τώρα ήταν σπίτι μου.
Ευχαριστώ.
-Σημαίνει πολλά για μένα. -Βέβαια.
Δεν θέλω να είσαι μόνη, να μείνεις κάπου χωριστά.
Το σπίτι μου είναι και των δυο μας.
Νιώθω ο πιο τυχερός άνθρωπος στον κόσμο.
Κι ένιωθα έτσι από την αρχή.
Παρομοίως, μωρό μου.
ΚΡΙΣ & ΛΙΑ
Ήρθα εδώ για να μπορέσω ν' ανοίξω την καρδιά μου,
να βρω κάποιον με τον οποίο να θέλω να ζήσω την υπόλοιπη ζωή μου.
Όταν σκέφτομαι το μέλλον μου,
θέλω να με βλέπω παντρεμένη με έναν υπέροχο άντρα.
Και παρά τα σκαμπανεβάσματά μας, νομίζω ότι αυτός ίσως είναι ο Κρις.
Είμαι αμετανόητα ρομαντική.
Θα ήθελα να λειτουργήσει αυτό. Έχουμε κάτι.
Επιτέλους είμαστε καλά, αλλά αυτό το βήμα είναι μεγάλο.
Είμαι 41 κι αυτός 26.
Είναι στ' αλήθεια έτοιμος;
Δεν είμαι σίγουρη.
Παρ' όλα αυτά, δεν μπορώ να τα παρατήσω.
Νιώθω πολύ άβολα.
Σίγουρα, με τη Λία αγαπιόμαστε.
Είχαμε πολλές συναισθηματικές μεταπτώσεις.
Αν δεν αγαπιόμασταν στα δύσκολα, δεν θα ήμασταν εδώ.
Το θέμα ήταν, κι ακόμα είναι, είμαστε ερωτευμένοι;
Η Λία είναι κάποια με την οποία έχτισα μια τέτοια επικοινωνία
και νοιάξιμο,
που θέλω ν' αφήσω πίσω όλα αυτά που αντιμετωπίσαμε
και να προχωρήσω.
Ταυτόχρονα, προσπαθώ να καταλάβω.
Είμαι έτοιμος γι' αυτό; Ή όχι;
Επειδή αυτή η απόφαση θα με επηρεάζει για πάντα.
Λογική, συναισθήματα,
μυαλό, ένστικτο, τι απ' όλα θ' ακούσω;
Και υπάρχουν τόσες φωνές,
είτε απ' έξω είτε μέσα στο μυαλό μας, που μας λένε τι να κάνουμε.
Και προσπαθώ να αγνοήσω ό,τι λέει η κοινωνία πως πρέπει να γίνει
και ν' ακούσω ό,τι ξέρω ότι είναι αληθινό,
τη φωνή της καρδιάς που μου δείχνει το σωστό.
-Ωραίος είσαι. -Γεια. Ευχαριστώ.
Εσύ είσαι πανέμορφη.
Πριν από το καταφύγιο, ευχόμουν να μου στείλει ο Θεός τον άνθρωπό μου.
Κι έλπιζα πως θα τον βρω σ' αυτό το καταφύγιο.
Και μετά γνώρισα εσένα.
Κι από την πρώτη μας συζήτηση ήξερα ότι είχαμε κάτι ξεχωριστό.
Και το πρώτο μας φιλί ήταν φωτιά.
Άναψες κάτι μέσα μου που νόμιζα ότι είχε σβήσει.
Ξέρω ότι είχαμε πολλά σκαμπανεβάσματα,
αλλά για μένα οι καλές στιγμές υπερτερούν των κακών.
Με προκάλεσες να κάνω και να είμαι κάτι καλύτερο.
Και σ' ευχαριστώ γι' αυτό.
Ευχαριστώ που ακούς, βλέπεις και πάντα μου λες να είμαι εγώ.
Σ' ευχαριστώ.
Από την πρώτη μέρα, είπαμε να είμαστε ειλικρινείς και ανοιχτοί.
Και νομίζω ότι το πιο σημαντικό που θέλω να τονίσω
είναι πόσο ειλικρινής κι ανοιχτός με αφήνεις να νιώθω.
Με προκάλεσες.
Με βοήθησες να ωριμάσω. Κι ελπίζω να έκανα το ίδιο.
Δεν έχω λόγια να σ' ευχαριστήσω για τις εμπειρίες που ζήσαμε.
Είχαμε σκαμπανεβάσματα
και δεν υπάρχει αμφιβολία ότι ζήσαμε δύσκολες στιγμές,
αλλά και ωραίες στιγμές.
Και θέλω να θυμάμαι
και τις δύο.
Νομίζω ότι πρέπει
να παραμείνουμε ειλικρινείς.
Και…
Μιλήσαμε πολλές φορές για τη διαφορά ηλικίας μας,
και ίσως αυτή η διαφορά ήταν πιο δύσκολη απ' όσο νομίζαμε.
Όμως,
είμαστε εδώ.
Και πήραμε κι οι δυο μια απόφαση που θα επηρεάσει εμάς και τους δικούς μας.
Ελπίζω κι εύχομαι να είναι η σωστή.
Νομίζω ότι απλώς ήθελα να μπορέσεις να δεις αυτό που βλέπω.
Ήθελα να σου δείξω τον κόσμο. Θέλω να δω κι άλλα μαζί σου.
Και θέλω να σε βγάλω από την ασφάλειά σου.
Θέλω να σε προκαλέσω με όσους τρόπους μπορώ.
Και μ' αρέσει όταν με προκαλείς κι εσύ.
Με φαντάζομαι να ωριμάζω μαζί σου, να χτίζω μαζί σου.
Δεν είναι εύκολο.
Καταλαβαίνω ότι δεν ήμασταν στα καλύτερά μας.
Και θέλω να μας δω τον καθένα στα καλύτερά του
και να δούμε πώς τα συνδυάσουμε.
Θα ήθελα να δεσμευτώ σ' εσένα.
Με συγχωρείς.
Λοιπόν…
Μιλήσαμε για τις διαφορές μας και είπαμε
τι θέλουμε από τον άλλον από την αρχή.
Θέλουμε και οι δύο οικογένεια. Να κατασταλάξουμε.
Ίσως το θέλουμε με άλλους ρυθμούς.
Νομίζω ότι η διαφορά ηλικίας προκάλεσε περιττή πίεση και στους δύο
και μας έφερε σε μια κατάσταση όπου…
για πρώτη φορά στη ζωή μου
ένιωσα πως ήταν δύσκολο να είμαι εγώ.
Γι' αυτό, τελικά, νιώθω ότι αυτή η ένωση δεν είναι σωστή.
Και τελικά,
δεν μπορώ να προχωρήσω με κάτι που δεν το νιώθω 100% σωστό.
Δεν το νιώθω δίκαιο για σένα.
Ούτε δίκαιο για τους δικούς μας.
Κι έτσι αποφασίζω να δώσω τέλος σ' αυτήν τη σχέση εδώ.
Ειλικρινά, θα αναπολώ την κάθε διαολεμένη στιγμή και εμπειρία.
Κι ελπίζω αυτό να μην είναι το τέλος μιας φιλίας
που εκτιμώ πολύ.
-Σοβαρά, ευχαριστώ. -Παρακαλώ.
Είσαι ωραίος άνθρωπος, μέσα κι έξω.
Μια αγκαλιά;
Χάρηκα που σε γνώρισα.
Ο Κρις δεν ήθελε να είναι μαζί μου.
Αν αρέσεις σε κάποιον, αν θέλει να είναι μαζί σου,
θα είναι. Και θα παλέψει.
Γι' αυτό ήμουν πρόθυμη να δοκιμάσω και να δω αν θα τα καταφέρουμε.
Αλλά εκείνος δεν ήταν.
Πάντα ήθελα να με επιλέγουν, αλλά δεν θα ικέτευα γι' αυτό.
Δεν μπορώ να κάνω ένα αγόρι άντρα.
Ήλπιζα να βρω τον έρωτά μου στο καταφύγιο, αλλά δεν τον βρήκα.
Σε γενικές γραμμές, νομίζω ότι έμαθα ποια είμαι.
Και είμαι μια πολύ δυνατή, έξυπνη, ωραία γυναίκα.
Και ο μελλοντικός μου σύντροφος θα χαίρεται να είναι μαζί μου.
Και ανυπομονώ γι' αυτό.
ΑΝΤΡΙΟΥ & ΛΙΜΠΙ
Σίγουρα είμαι κάπως αβέβαιος.
Τις τελευταίες μέρες σκέφτηκα πολύ.
Φοβάμαι πάρα πολύ
ότι η διαφορά ηλικίας θα είναι αξεπέραστη,
όπως κι η φάση που βρισκόμαστε,
η χρονική στιγμή, η απόσταση.
Είμαστε πολύ μακριά από το σημείο όπου βρίσκεται ο άλλος στη ζωή;
Θα ήταν ψέμα αν έλεγα ότι αυτό έχει πάψει να με απασχολεί
κάθε μέρα με τη Λίμπι.
Σίγουρα υπάρχουν δυο πλευρές και αμφιταλαντεύομαι
αν θα πετύχει ή όχι.
Η μία ανατρέχει σε περασμένες εμπειρίες
και σ' όλα αυτά που δεν λειτούργησαν.
Και η άλλη πλευρά είναι η καρδιά μου.
Έχω λίγο άγχος ερχόμενη εδώ.
Με τον Άντριου ήμασταν βράχος σε όλη την εμπειρία.
Δεν περίμενα να φτάσω σ' αυτό το σημείο
σήμερα το πρωί και ν' αμφισβητώ πράγματα.
Αλλά τις τελευταίες μέρες
ανέφερε ότι ανησυχεί πως θα μου στερήσει τη ζωή μου
και για την απόσταση ανάμεσά μας.
Έτσι, αγχώνομαι κι εγώ λίγο.
Οι αμφιβολίες του Άντριου μου βάζουν κι άλλες ιδέες στο μυαλό.
Λέω, έχει δίκιο; Θα λειτουργήσει αυτό;
Οι αμφιβολίες του έχουν γίνει και δικές μου.
Και νομίζω ότι όλο αυτό έχει αρχίσει και με φρικάρει.
Δεν ξέρω πώς νιώθει.
Και δεν ξέρω αν έχει αποφασίσει ότι η διαφορά ηλικίας
είναι αξεπέραστη.
Πολύ πιθανό να με πληγώσει ο Άντριου σήμερα στο βουνό.
Φοβερή.
-Κούκλα. -Ευχαριστώ.
-Κι εσύ είσαι ωραίος. -Ευχαριστώ.
Ήρθα εδώ με την ελπίδα
ότι θα βρω κάτι,
αλλά δεν νομίζω ότι πίστευα όντως πως θα βρω κάτι αληθινό.
Ένα μέρος μου αναρωτιέται αν αυτό θα λειτουργήσει
όταν βγούμε από τη φούσκα στην οποία ζούσαμε.
Είσαι 22. Είμαι 38.
Είναι μεγάλη διαφορά.
Η δική σου ζωή μόλις τώρα αρχίζει.
Ανακαλύπτεις ποια είσαι, τι θέλεις, πού πας.
Κι εγώ είμαι σταθερά στη ζωή που ήδη έχω χτίσει.
Ο μεγαλύτερος φόβος μου είναι να σε κρατήσω μακριά από τα όνειρά σου,
κι ας είσαι ένα μέρος από τα δικά μου.
Καταλαβαίνω τι εννοείς.
Και προφανώς σκεφτόμουν κι εγώ το ίδιο.
Ξέρεις ότι καμιά φορά μου είναι δύσκολο
να εκφράσω τι νιώθω με λόγια.
Και καμιά φορά είναι καλύτερο και πιο εύκολο να τα γράψω.
Γι' αυτό, σου έγραψα κάτι.
"Ερχόμενη σ' αυτήν την εμπειρία,
ήλπιζα για το καλύτερο αλλά δεν πίστευα ότι θα γνωρίσω κάποιον σαν εσένα.
Είσαι όλα όσα θέλησα ποτέ σ' έναν άντρα,
κάτι τρομερά σπάνιο, επειδή θέλησα κι εξωφρενικά πράγματα,
όπως να τραγουδάμε μαζί Τέιλορ Σουίφτ και να εκδηλώνεται.
Με προκάλεσες ν' ανοιχτώ όπως δεν το έκανα ποτέ πριν
και μου έβγαλες μια πλευρά που λίγοι καταφέρνουν να δουν.
Αγαπώ το πώς μιλάς και νοιάζεσαι για τις κόρες σου,
και το ότι τις προστατεύεις από κάθε άποψη δείχνει τι σπουδαίος μπαμπάς είσαι.
Ακούγοντας τις εμπειρίες σου ως πατέρα
ήταν ένα από τα πολλά που με τράβηξαν σ' εσένα.
Παρ' όλα αυτά, ξέρω ότι αυτό είναι πολύ σημαντικό
και δεν το παίρνω ελαφρά.
Και ξέρω ότι ανησυχείς για τη διαφορά ηλικίας μας
και το γεγονός ότι είμαι 22,
και πιστεύεις ότι υπάρχει πιθανότητα
να μου στερείς πολύ μεγάλο μέρος της ζωής μου.
Κι αυτό μ' έκανε να σκεφτώ τις τελευταίες μέρες
τι θέλω πραγματικά".
Και νιώθω πραγματικά ότι μόνο θα προσθέσεις στη ζωή μου.
Είχα κι εγώ πολύ χρόνο να σκεφτώ.
Και…
η αλήθεια είναι…
πως όσο κι αν με κάνει ν' αμφιβάλλω η διαφορά ηλικίας,
η απόσταση, η χρονική στιγμή,
δεν αμφιβάλλω για το πώς νιώθω όταν είμαι μαζί σου.
Όταν πρωτοήρθαμε εδώ,
με ρώτησες αν πίστευα ποτέ
ότι θα ερωτευτώ πριν τελειώσει αυτό.
Και θυμάμαι που είπα…
"Κάποιος θα μπορούσε".
Αλλά δεν πίστευα ότι αυτός ο κάποιος θα ήμουν εγώ.
Έκανα λάθος.
Επειδή ερωτεύτηκα.
Και σ' αγαπώ.
Άνοιξες μέσα μου πόρτες
που νόμιζα ότι είχαν κλείσει για πάντα.
Περίμενα πολύ καιρό για κάτι τέτοιο.
Πάρα πολύ καιρό.
Και νιώθω ότι επιτέλους είναι η σειρά μου.
Ότι ίσως αυτό είναι
το χάπι εντ της ρομαντικής κομεντί μου.
-Ξέρω, λέω κλισέ. -Μ' αρέσει.
Σκέφτηκα πολύ
για το τι θα γίνει μετά.
Και δεν ξέρω
πώς το λέει σήμερα η γενιά σου.
"Hard launch".
"Soft launch".
Ίσως κάτι πολύ πιο κουλ απ' αυτό που θα πω τώρα.
Όμως,
θα μου άρεσε πολύ να φύγω από δω μ' εσένα ως κοπέλα μου.
Θες να με δείξεις;
Θέλω να σε δείξω.
Θέλω ν' απαντήσεις πριν συνεχίσω.
Εντάξει.
Θέλω να δεσμευτώ σ' εσένα
και θέλω μια σχέση μαζί σου έξω από δω,
επειδή κι εγώ σ' αγαπώ.
Έλα δω.
Θεέ μου.
Εντάξει.
Λοιπόν, είναι και κάτι ακόμα.
Οι κόρες μου.
Είναι το πιο σημαντικό πράγμα για μένα.
Εσύ με κάνεις να νιώθω ασφαλής.
Μου φαίνεται ασφαλές ν' ανοίξω
και πάλι αυτό το κουτί.
Και θα ήθελα πολύ να έρθεις στη Βαλτιμόρη
και να γνωρίσεις τις κόρες μου, επειδή όντως σε φαντάζομαι
στο μέλλον μου για πάντα.
Αυτό σημαίνει τα πάντα όταν το λες εσύ.
Πολύ γλυκό.
Νομίζω
ότι ξέρω πόσο σημαντικές είναι για σένα οι κόρες σου.
Και θέλω να ξέρεις
ότι αυτό είναι κάτι εξίσου σημαντικό και για μένα.
Και πιστεύω
ότι αν είσαι πρόθυμος να μου ανοίξεις αυτό το κομμάτι της ζωής σου,
θα γίνω
ευχαρίστως μέρος του.
Σ' αγαπώ πολύ, αλήθεια.
Κι εγώ αλήθεια σ' αγαπώ πολύ.
ΛΟΓΚΑΝ & ΒΑΝΕΣΑ
Είμαι σε πολύ καλή φάση της ζωής μου. Ετοιμάζομαι να κλείσω τα 50.
Ποτέ δεν ένιωσα τόσο καλά με το σώμα μου,
οικονομικά, πνευματικά, τα πάντα.
Και το μόνο που λείπει είναι ο έρωτας.
Νόμιζα ότι δεν θα ξανάβρισκα ποτέ την αγάπη.
Όμως, ο Λόγκαν με γεμίζει, μου δίνει ελπίδα
και με κάνει να νιώθω ζωντανή.
Ο Λόγκαν κι εγώ είχαμε πολλά σκαμπανεβάσματα.
Επιτέλους είμαστε σε καλή φάση, εκτός από το ερωτηματικό
"Είναι έτοιμος για δέσμευση;"
Θα κάνει ο Λόγκαν ένα βήμα μπροστά ώστε να είναι έτοιμος να δεσμευτεί;
Ή είναι έτοιμος να γυρίσει στα πάρτι και τις διασκεδάσεις του Ντάλας
κι εγώ να γυρίσω στο Οχάιο για να ξαναρχίσω από το μηδέν;
Η σκέψη να γυρίσω πίσω μόνη θα ήταν ολέθρια.
Δεν θέλω να τελειώσει αυτό.
Προφανώς έχω ερωτευτεί τη Βανέσα.
Είμαστε τόσο συγχρονισμένοι στον έρωτά μας.
Νιώθω πως είναι κάτι που, ειλικρινά, δεν πίστευα ότι θα βρω.
Μ' αγαπάει όπως δεν μ' έχουν αγαπήσει ξανά.
Είναι τρελό που είναι 20 χρόνια μεγαλύτερή μου,
αλλά ασχέτως ηλικίας,
δεν ξέρω αν θα ξαναβρώ κάποια σαν τη Βανέσα.
Ερχόμενος στην τελετή δέσμευσης, δεν ξέρω ακόμα
αν θα μπορέσω να της δώσω αυτό που όντως χρειάζεται.
Είναι πιθανό
ν' ανέβω εκεί και να δω τη γυναίκα που ερωτεύτηκα,
κι είναι το ιδανικό.
Και είναι πιθανό να μην μπορέσω να ανταποκριθώ στις προσδοκίες.
Είναι πιθανό
να φύγουμε ο ένας χωρίς τον άλλον.
-Γεια. -Γεια.
Τι όμορφος που είσαι.
-Χαίρομαι που σε βλέπω. -Έχω αγχωθεί.
-Λογικό, ε; -Ναι.
Να σου πιάσω τα χέρια; Με βοηθάει όταν έχω άγχος.
Λόγκαν, όταν σε πρωτογνώρισα, ήσουν πολύ κύριος.
Κάναμε εκπληκτική συζήτηση.
Και μετά βγαίνουμε στο ραντεβού μας
και λες για την εντύπωση που δίνει το να βγαίνεις με μεγαλύτερη.
Και λέω "Τι φάση ο τύπος; Δεν τον καταλαβαίνω".
Οπότε, λέω "Ξέχνα το".
Αλλά έκανες κάποια πράγματα που ήταν πολύ σημαντικά για μένα.
Ζήτησες συγγνώμη
κι ανέλαβες την ευθύνη των πράξεών σου.
Κι αυτό σήμαινε πολλά.
Κι αποφάσισα να δώσω στον τύπο μια ευκαιρία.
Ναι.
Νιώθω ότι μαζί σου
ανοίχτηκα περισσότερο απ' όσο έχω ανοιχτεί ποτέ σε κανέναν.
Νιώθω ασφαλής μαζί σου.
Κι αυτό το θεωρώ πολύ σημαντικό.
Ήμουν σε πολύ άσχημη περίοδο πριν έρθω εδώ.
Έχασα τη μαμά μου σχεδόν πριν από έναν χρόνο.
Και μαζί σου… Έφερες ξανά φως στη ζωή μου.
Και χαίρομαι που είσαι εδώ.
Κι εγώ χαίρομαι.
Ναι. Το ταξίδι μας κάθε άλλο παρά ιδανικό ήταν.
Παρά τον πανικό, βρήκαμε κάτι να μας συνδέει.
Και νομίζω ότι με προκάλεσες, μου έκανες τις δύσκολες ερωτήσεις,
κι αναρωτήθηκες αν ήμουν έτοιμος για δέσμευση,
έτοιμος για κάτι σοβαρό ή…
-Αν ήμουν απλώς άλλη μια ξεπέτα σου. -Ναι.
Αλλά η αλήθεια είναι ότι μ' έκανες καλύτερο άνθρωπο.
Και στην πορεία, αυτή η διαδικασία δεν ήταν καθόλου ό,τι θα φανταζόμουν.
Χαίρομαι που μετά τις τόσες ταλαιπωρίες φτάσαμε σ' αυτόν τον τόπο της ηρεμίας
και της αγάπης, και δεν τσακωνόμαστε πια.
Δεν θέλω να γυρίσω στην παλιά μου ζωή χωρίς να είσαι κι εσύ σ' αυτήν.
Και επομένως,
θα ήθελα να σε πάω στον κόσμο μου,
να γνωρίσεις τους δικούς μου, τους φίλους μου, να είσαι στο πλευρό μου.
Κι όσο προχωράμε,
ελπίζω να κάνεις το ίδιο για μένα,
να μου επιτρέψεις να γνωρίσω τους φίλους και την οικογένειά σου,
να γίνω μέρος του κόσμου σου,
επειδή θέλω να γίνεις μέρος του δικού μου.
Εδώ είναι που με χωρίζεις;
Άκου κάτι.
Το ταξίδι μας είχε πολλά σκαμπανεβάσματα.
Και το χάος που βρήκαμε
είναι…
Ξέρεις, ήταν τοξικό ή ήταν υγιές;
Και μ' έκανε να αναρωτηθώ
αν μας κάνει καλό ή όχι.
Όσο ήμουν μόνος,
συνειδητοποίησα ότι ίσως δεν είμαι ο κατάλληλος για σένα.
Ίσως
δεν είμαι αρκετά καλός για σένα. Αναρωτήθηκα.
Ήταν δύσκολο και…
δεν θέλω να δίνω υποσχέσεις που δεν μπορώ να κρατήσω.
Οπότε…
Θέλω πίσω το δαχτυλίδι.
Ήταν δύσκολο ταξίδι.
Το πρώτο μου ένστικτο είναι πάντα το σωστό.
Κι έπρεπε να επιμένω στο πρώτο μου ένστικτο για κάποιον.
Ναι.
Και ίσως απλώς προσπαθούσα να ταιριάξω τα αταίριαστα.
Κι έκανα πάλι τη λάθος επιλογή.
Ναι.
Όμως…
Όσο ήμουν μόνος, συνειδητοποίησα επίσης
ότι ίσως δεν χρειάζεται να είμαι τέλειος.
Ίσως απλώς έπρεπε να είμαι ο άντρας που είναι εκεί για σένα
σε όλες τις καλές στιγμές, στα πάνω και στα κάτω.
Κάποιος που να μπορείς να μιλάς και να βασίζεσαι σ' αυτόν.
Κάποιος που θα είναι πάντα εκεί, όπως ήταν η μαμά σου πριν φύγει.
Και το ότι πέρασα χρόνο μαζί σου,
απολαμβάνοντάς σε,
χωρίς να βλέπω τη διαφορά ηλικίας,
μ' έκανε
να θέλω να δεσμευτώ.
Τι γίνεται;
Τι;
-Δεν θέλω να τελειώσει αυτό το ταξίδι. -Θεέ μου, τι γίνεται εδώ;
Και ξέρεις,
ήταν μια τρελή διαδρομή.
Αλλά θ' αργήσω να κατέβω από το τρενάκι.
Σ' αγαπώ σαν τρελός.
Και θέλω να υποσχεθώ και να δεσμευτώ σε κάτι.
Είσαι κάποια που αξίζει τα πάντα.
Τι γίνεται;
Και κάποια που αξίζει το δαχτυλίδι του Κόμπι.
Σταμάτα. Όχι.
Συμβαίνει όντως αυτό;
-Βανέσα… -Κόφ' το!
Δεν είμαι έτοιμος ακόμα να κατέβω.
Θεέ μου, τι γίνεται;
Άρα…
Θέλεις να συνεχίσεις το ταξίδι και να ζήσουμε μαζί;
Ναι, θέλω.
Θεέ μου, τρέμω.
Άρα…
-Θεέ μου. -Να το.
Θεέ μου, τι όμορφο που είναι.
-Πάμε, λοιπόν. -Θεέ μου. Γαμώτο, σ' αγαπώ.
Θεέ μου.
-Είναι παρανοϊκό. -Θεέ μου.
-Έχεις κόκκινο κραγιόν. -Το ξέρω.
Θεέ μου, τρέμω.
Με δούλεψες καλά.
Όταν άρχισες να μου την πέφτεις, λέω "Γαμώτο".
Θεέ μου.
Η ηλικία δεν μετράει για μας. Όσο τρελό κι αν είναι
να αρραβωνιαστώ κάποια 20 χρόνια μεγαλύτερή μου,
είναι η Βανέσα.
Είναι εκείνη που με άλλαξε,
εκείνη που μ' έκανε να νιώσω όπως δεν έχω νιώσει ποτέ.
Οπότε, στην τελική,
είναι ό,τι ήθελα.
Έτρεξα κάθε σενάριο του τι μπορούσε να συμβεί εδώ,
αλλά το μόνο που δεν σκέφτηκα ήταν ότι θα βρω τον έρωτα της ζωής μου.
Μπήκα στην εμπειρία με τελείως ανοιχτό μυαλό
και είμαι υπερευτυχισμένη με τον τρόπο που τελείωσε.
Δεν σκέφτηκα ότι θα έρθω στην εμπειρία
και θ' αλλάξει τελείως η ζωή μου.
Πώς σε λένε;
Ντέρικ. Είμαι η Φάιφερ.
Μ' αρέσουν τα μάτια σου.
Ευχαριστώ, κι εμένα.
Είναι πολύ σπάνιο να βρεις κάποιον να επικοινωνείς έτσι.
Και ποτέ δεν περίμενα ότι θα γίνει έτσι,
αλλά είμαι ευγνώμων που έγινε.
Θες να…
Η Φάιφερ είναι σίγουρα το άτομο που έψαχνα.
Είναι ταπεινή, είναι τρυφερή.
Όλα αυτά είναι κάτι που σίγουρα ήθελα,
αλλά ειλικρινά δεν ήξερα ότι υπήρχαν.
Πάντα πίστευα ότι η ηλικία είναι απλώς ένας αριθμός.
Κι αυτή η εμπειρία το αποδεικνύει.
Ήρθα εδώ να δοκιμάσω κάτι τελείως ανορθόδοξο,
να γνωρίσω κόσμο κάθε ηλικίας.
Κι αν μου έλεγαν "Θα έρθεις εδώ
και θα ερωτευτείς κάποιον 20 χρόνια μικρότερό σου",
θα έλεγα "Έχετε τρελαθεί τελείως".
Ρωμαίε! Πού είσαι, Ρωμαίε;
Το αντίθετο δεν πρέπει να γίνει; Εσύ να 'σαι εδώ πάνω με τα μαλλιά σου.
Αλλά με τον Λόγκαν έχουμε κάτι πολύ ιδιαίτερο.
Κι εγώ είμαι 49.
Θα έλεγα 29.
Γιατί τη Βανέσα;
Θα μπορούσα να είμαι με οποιαδήποτε άλλη.
Υπήρχαν άλλες 19 γυναίκες, κάποιες πιο κοντά στην ηλικία μου,
αλλά δεν νομίζω να αγαπούσα άλλη όπως αγαπώ τη Βανέσα.
Είναι σπάνιο άτομο.
Τι γίνεται μετά από δω;
-Νομίζω, μετά απολαμβάνουμε τη βραδιά. -Σταμάτα.
Νόμιζα ότι θα περάσω τα τελευταία χρόνια της ζωής μου μόνη.
Και τώρα θα κλείσω τα 50 και είμαι ερωτευμένη.
Πήρα περισσότερα απ' όσα ήθελα από αυτήν την εμπειρία.
Γνώρισα κάποιον που δεν πίστευα ποτέ ότι θα γνωρίσω.
…ένα, πάμε!
Ο Άντριου με βλέπει γι' αυτό που είμαι κι όχι για την ηλικία μου.
Βλέπει κομμάτια μου που πολλοί δεν βλέπουν,
και το αναγνωρίζει και το εκτιμά.
Δεν το ξαναείχα αυτό.
Απολαμβάνω αυτό που έχουμε τώρα και που ξυπνάω μαζί σου.
Είναι το πιο ευγενικό πράγμα που θα σου πω.
Αλλά όσο σε γνωρίζω, τόσο πιο πολύ μ' αρέσεις.
Πραγματικά νιώθω ότι έχω το χάπι εντ της ρομαντικής κομεντί
και δεν νομίζω ότι εγώ θα το έγραφα καλύτερα.
Το πιστεύω ότι η ηλικία είναι απλώς ένας αριθμός. Δεν θα πίστευα ποτέ
ότι θα μπορούσα να επικοινωνήσω με έναν 27χρονο σ' αυτό το επίπεδο.
Θα το κάνω.
Αγαπώ την Τερίσα. Αγαπώ το πώς με κάνει να νιώθω.
Εντάξει.
Κι ότι με βλέπει γι' αυτό που είμαι,
μ' αγαπάει και με δέχεται
ως 27χρονο που είναι λίγο πιο ώριμος.
Η επικοινωνία μετράει, όχι τα κεράκια στην τούρτα.
-Να σου πιάσω τον κώλο; -Ναι.
Υποτιτλισμός: Σοφία Σκουλικάρη